作者:李浩
標題:大丹詩四首
內容:混沌未分我獨存，包含四象立乾坤。還丹須向此中覓，得此方為至妙門。煮石烹金煉太元，神仙不肯等閒傳。人能認得其中理，奪盡乾坤造化權。百首荒辭義亦深，因傳同道決疑心。華池本是真神水，神水元來是白金。取將白金為鼎器，鼎成潛伏汞來侵。汞入金鼎終年盡，產出靈砂似太陰。